Source: http://monitorulneamt.ro/handbal-feminin-culoar-bun-pentru-un-loc-mai-sus/
Timestamp: 2018-06-25 15:26:07+00:00

Document:
Handbal feminin - culoar bun pentru un loc mai sus » Monitorul de Neamț și Roman
luni, 25 iunie 2018 - 18:26:05
Acasă Actualitate Handbal feminin – culoar bun pentru un loc mai sus
Handbal feminin – culoar bun pentru un loc mai sus
■ CSM Roman va juca, acasă, cu HCM Rîmnicu Vîlcea ■ cu o victorie şi prin conjunctură, gazdele pot urca în clasament ■
Echipa de handbal feminin CSM Roman are un culoar favorabil, pentru a ataca urcarea cu o poziţie în clasament, astăzi, 5 mai, de la ora 11, urmînd să dispute un nou meci pe teren propriu, în compania HCM Rîmnicu Vîlcea. Este vorba despre o partidă contînd pentru etapa a XXIV-a a Ligii Naţionale – Liga Florilor, oltencele fiind pe locul IV în clasament, iar gazdele pe VII. Conjunctura face ca formaţia de pe locul VI, CSM Bistriţa, să aibă un meci greu în deplasare, la Măgura Cisnădie, care se bate cu finalista Cupei EHF, SCM Craiova, pentru locul doi în clasament. Astfel, sînt create toate premisele pentru un spectacol agreabil în Sala Sporturilor din Roman, gazdele aştepînd un public numeros. CSM vine cu un moral excelent, după două victorii de senzaţie în rundele anterioare, în faţa Craiovei (19-18) şi Bistriţei (24-23, în deplasare), pe finaluri de infarct. Lotul gazdelor este valid, tehnicianul Dumitru Muşi încercînd să găsească iar formula cîştigătoare. În tur, vîlcencele s-au impus destul de greu, cu 22-19 (12-11), pe 10 ianuarie, întîlnirile anterioare fiind tranşate de către romaşcance, cu 37-26 (10 aprilie 2017), respectiv 30-22 (17 noiembrie 2016). În campionat, HCM Vîlcea vine după o victorie concludentă, 25-19, în faţa fetelor de la AHCM Slobozia. În această etapă, ieri seară au fost programate meciurile CSM Bucureşti – HC Zalău şi HC Dunărea Brăila – ASC Corona Braşov, iar astăzi se joacă: AHCM Slobozia – CSM Slatina, Danubius Galaţi – U Cluj şi Măgura Cisnădie – CSM Bistriţa. Rapid USL Metrou Bucureşti – SCM Craiova a fost reprogramat pe 15 mai. CSM Bucureşti e deja campioană (66 puncte), fiind urmată de SCM Craiova (49), CS Cisnădie (48), HCM Vîlcea (43p), HC Zalău (41), CSM Bistriţa (39), CSM Roman (36), Corona Braşov (33), HC Brăila (30), CSM Slatina (20), U Cluj (20), CSU Galaţi (18), AHC Slobozia (17) şi Rapid (12).
Articolul precedentCSM, destul de grea partidă are în Vrancea
Articolul următorFaptele Apostolilor, dialog cu scriitorul Cristian Bădiliţă

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM